《出自蓟北门 其二》
明代·萧端蒙

饮马长城窟，回首望家乡。家乡日以远，朔风日以长。

风吹游子衣，涕泪忽滂滂。岂不怀归来，匈奴在边疆。

作者简介：萧端蒙（? — 一五五四），字曰启，号同野。潮阳人。与成子。明世宗嘉靖二十年（一五四一）进士，选庶吉士。出为贵州道御史。秩满归，复为浙江道御史。廷议欲迁廷尉，会病卒。著有《同野集》。清乾隆修《潮州府志》卷二八、清道光《广东通志》卷二九四有传。